ടെന്ഷനടിച്ച് കണ്ട്രോള് കളയല്ലേ... ടെന്ഷനെക്കുറിച്ച് ആലോചിച്ച് ടെന്ഷനടിക്കുന്നവര്ക്കാണ് ബുദ്ധിമുട്ടുകള് ഏറെയുള്ളത്. മറിച്ച്, ടെന്ഷനെ പക്വതയോടെ നേരിടുന്നവര്ക്ക് പ്രശ്നങ്ങള് കുറയും. ചിലര്ക്കെങ്കിലും അവരുടെ ടെന്ഷന്റെ കാരണം ഇനിയും മനസിലായിട്ടുണ്ടാവില്ല. അത്തരക്കാര് ടെന്ഷനൊന്നുമില്ലെന്ന് പറയുമ്ബോഴും ടെന്ഷനുള്ള ഒരാളില് കാണുന്ന ബുദ്ധിമുട്ടുകള് ഉണ്ടാകാറുണ്ട്. എന്നാല്, ടെന്ഷനുണ്ടെന്ന് സമ്മതിക്കുകയും അതിന്റെ കാരണങ്ങള്കൂടി മനസ്സിലാക്കുകയും ചെയ്യുന്ന ഒരാളിന് പരമാവധി അവ പരിഹരിക്കുകയോ യാഥാര്ത്ഥ്യം ബോദ്ധ്യപ്പെടുകയോ ചെയ്ത് ടെന്ഷനില് നിന്ന് ഒഴിവാകാനും കഴിയും. അമിത ടെന്ഷനും അല്പ്പ ടെന്ഷനും ദേഷ്യം, ഉറക്കമില്ലായ്മ, ഓക്കാനം, വയറിളക്കം, വിറയല്, നെഞ്ചിടിപ്പ്, വിയര്പ്പ്, തലവേദന, നെഞ്ചുവേദന, തലകറക്കം, മയങ്ങിവീഴുമെന്ന തോന്നല്, പലതരം വേദനകള് എന്നിങ്ങനെ ഓരോരുത്തരുടേയും രീതികള്ക്കും മനോഭാവത്തിനുമനുസരിച്ച് ലക്ഷണങ്ങള് കാണാവുന്നതാണ്. എന്ത് സംഭവിക്കുമെന്ന് കൃത്യതയില്ലാത്തവര്ക്ക് എന്തും സംഭവിക്കാം എന്ന തോന്നല് ഭയവും ടെന്ഷനുമുണ്ടാക്കാം. ആഗ്രഹിച്ചരീതിയില് കാര്യങ്ങള് നടത്താന് സാധിക്കാത്തതും അതിനുവേണ്ടി പ്രവര്ത്തിക്കാന് കഴിയാത്ത സാഹചര്യങ്ങളും ടെന്ഷന് കാരണമാകാം. കാര്യങ്ങള് കൈവിട്ടുപോകുമെന്ന തോന്നലും ആവശ്യമായ സഹായം മറ്റുള്ളവരില് നിന്ന് പ്രതീക്ഷിക്കാത്ത സ്വഭാവവും അഥവാ പ്രതീക്ഷിച്ചതുപോലെ ലഭിക്കാത്തത് കാരണവും ടെന്ഷനുണ്ടാകാം. ചിലര്ക്ക് മറ്റു ചിലരുടെ സാമീപ്യം പോലും ടെന്ഷനുണ്ടാക്കും. ഉദ്ദേശിച്ചതില്നിന്ന് അല്പ്പ സ്വല്പ്പം വ്യത്യാസം വന്നാല് പോലും ടെന്ഷനടിക്കുന്നവര് ധാരാളമുണ്ട്. ടെന്ഷന്കാരണം മറ്റുള്ളവരോട് ചില കാര്യങ്ങള് പറയാനും ഭംഗിയായി അവതരിപ്പിക്കാനും സാധിക്കാത്തവരുമുണ്ട്. നന്നായി അവതരിപ്പിക്കാന് സാധിച്ചില്ലെങ്കിലോ എന്ന ഭയംകൊണ്ട് ടെന്ഷനടിച്ച് ചെയ്യാന് സാധിക്കുന്ന കാര്യങ്ങള് പോലും ഒഴിവാക്കിക്കളയുന്നവരും പരീക്ഷകളിലുള്പ്പെടെ പഠിച്ച കാര്യങ്ങള്പോലും എഴുതി ഫലിപ്പിക്കാന് സാധിക്കാത്തവരുമുണ്ട്. ഒരേസമയം പല കാര്യങ്ങള് മനസ്സിലേക്ക് ഒരുമിച്ച് തള്ളിക്കയറുന്നത് കാരണം ഒന്നിലും ശ്രദ്ധ കേന്ദ്രീകരിക്കാനും ആവശ്യമുള്ളവ മാത്രം പറയാനും സാധിക്കാത്തവരുണ്ട്. എനിക്കിതൊന്നും സാധിക്കുന്ന കാര്യമല്ല എന്ന് സ്വയം വിചാരിച്ച് തീരെ വിമുഖത കാണിക്കുന്നവരും കുറവല്ല. ഇതില്നിന്ന് അമിത ടെന്ഷന് നല്ലതല്ലെന്നും എന്നാല് അല്പ്പം ടെന്ഷന് സുഗമമായി പ്രവര്ത്തിക്കുന്നതിന് നല്ലതാണെന്നും മനസിലാക്കേണ്ടതാണ്. ശ്രദ്ധയോടെ മൂന്ന് കാര്യങ്ങള് സ്വയം പരിഹരിക്കാന് കഴിയുന്ന കാര്യങ്ങളും ബന്ധുക്കളുടേയോ സുഹൃത്തുക്കളുടേയോ സഹായത്തോടെ പരിഹരിക്കേണ്ടവയും എല്ലാറ്റിനും അതിന്റേതായ സമയമുണ്ടെന്ന് മനസ്സിലാക്കി അത്തരത്തില് സമയമെത്തുമ്ബോള് മാത്രം പരിഹരിക്കേണ്ട കാര്യങ്ങളുമുണ്ട്. ഈവിധത്തില് മനസ്സിലാക്കി പ്രവര്ത്തിക്കുന്ന ആള്ക്കാരുടെ ടെന്ഷന് സമാധാനമായി പരിഹരിക്കാന് സാധിക്കും. ടെന്ഷന് കുറയണമെങ്കില് ഈ മൂന്ന് കാര്യങ്ങള് പ്രത്യേകം മനസ്സിലാക്കുകയും ഇവ പ്രത്യേകം ഗ്രൂപ്പ് തിരിച്ചുതന്നെ വയ്ക്കുകയും വേണം. ഇവ ഒരിക്കലും കൂട്ടിക്കുഴയ്ക്കരുത്. സ്വയം പരിഹരിക്കേണ്ടവ അപ്രകാരം ചെയ്യുക. രണ്ടാമത്തെ ഗ്രൂപ്പിലുള്ളവ ബന്ധുക്കളുടേയോ സുഹൃത്തുക്കളുടേയോ സഹായം ലഭിക്കുമ്ബോള് മാത്രം പരിഗണിച്ചാല് മതി. മൂന്നാമത്തേത് അതത് കാലങ്ങളില് മാത്രം സംഭവിക്കേണ്ടതാണ്. ഇവയെല്ലാം ഇടയ്ക്കൊക്കെ ആലോചിച്ച് സമാധാനത്തോടെ എപ്പോള് പരിഹരിക്കണമെന്ന് തീരുമാനിക്കുകയല്ലാതെ അവ പരിഹരിക്കുന്നതിനായി ശ്രമിക്കുകയോ ആവശ്യമില്ലാതെ ടെന്ഷനടിക്കുകയോ ചെയ്യേണ്ടതില്ല. വളരെ നാളുകള്ക്കുശേഷം സംഭവിക്കേണ്ട കാര്യങ്ങളെക്കുറിച്ച് ആലോചിച്ച് ഇന്നേ ടെന്ഷനടിക്കുന്നവര് ധാരാളമുണ്ടെന്ന് അറിയാമല്ലോ? ടെന്ഷന് കൂടുതലുള്ളവര് അവരറിയാതെതന്നെ ധാരാളം ഭക്ഷണം കഴിക്കുകയും അതിലൂടെ അമിത വണ്ണമുണ്ടാകുകയും ജീവിതശൈലീ രോഗങ്ങള്ക്ക് അത് കാരണമാകുകയും ചെയ്യുന്നതായി പഠനങ്ങള് തെളിയിക്കുന്നു. വ്യായാമം, വിശ്രമം, ഉറക്കം... ടെന്ഷന് കൂടുതലുള്ളവര് മാനസികസമ്മര്ദ്ദം കുറയ്ക്കുന്നതിനായി യോഗയോ ലഘുവ്യായാമങ്ങളോ ശീലിക്കുക. മാംസാഹാരത്തേക്കാള് സസ്യാഹാരത്തിന് പ്രാധാന്യം നല്കുക. ചായ, കോഫി, മദ്യം, കോള തുടങ്ങിയവ ഒഴിവാക്കുക. വീര്യം കൂടിയ മരുന്നുകള് ഒഴിവാക്കുക. ശീലിച്ച സമയത്ത് ഉറങ്ങുക. ആവശ്യത്തിന് വിശ്രമിക്കുക. ദിനചര്യ കൃത്യമായി പാലിക്കുക. കൃത്രിമ ആഹാരവും മസാല കൂടിയ ആഹാരവും ഒഴിവാക്കുക. എരിവ്,പുളി, ഉപ്പ്, ചൂട് എന്നിവ പരമാവധി ഒഴിവാക്കുക. ചൂടുവെള്ളത്തിലെ കുളി ഒഴിവാക്കുക. വഴക്കുണ്ടാകുന്ന സാഹചര്യങ്ങളില് നിന്ന് സ്വയം മാറി നില്ക്കുക. ടെന്ഷന് വര്ദ്ധിക്കുന്ന വിധമുള്ള കളികള്, സിനിമകള്, മറ്റ് വിനോദങ്ങള് എന്നിവ ഒഴിവാക്കുക. പെട്ടെന്ന് പ്രതികരിക്കുന്ന ശീലം മാറ്റുക. ടെന്ഷന് ഉണ്ടാക്കുന്നതായി മുമ്ബ് അനുഭവപ്പെട്ടിട്ടുള്ള സാഹചര്യങ്ങളില് നിന്ന് ഒഴിഞ്ഞുമാറുക. ടെന്ഷനെ ക്രമേണ അഭിമുഖീകരിക്കാന് പഠിക്കുക. യാഥാര്ത്ഥ്യബോധത്തോടെ കാര്യങ്ങള് മനസ്സിലാക്കാന് പരിശ്രമിക്കുക. ടെന്ഷന് ഉണ്ടായതായി മനസിലായാല് തുറസ്സായ സ്ഥലത്തേക്ക് മാറി നില്ക്കുക,ദീര്ഘശ്വാസമെടുക്കുക,ആവശ്യത്തിന് വെള്ളം കുടിക്കുക. ടെന്ഷന് വര്ദ്ധിച്ചതു കാരണം കാര്യങ്ങള് വഷളാകുന്നുണ്ടെങ്കില് നന്നായി വിശ്രമിക്കുക. രക്തസമ്മര്ദ്ദവും രക്തത്തിലെ ഷുഗര് നിലയും പരിശോധിക്കുക. വിളര്ച്ച, രക്തസമ്മര്ദ്ദം, പ്രമേഹം, വൃക്കരോഗം, ഹോര്മോണ് സംബന്ധിച്ച രോഗങ്ങള്, ഹൃദ്രോഗം, ദീര്ഘനാളുകളായി മരുന്നുകള് കഴിക്കുന്ന രോഗികള്,മാനസിക പ്രശ്നങ്ങളുള്ളവര് മുതലായവര് ടെന്ഷന് ഉണ്ടാകാതിരിക്കാന് പരമാവധി ശ്രദ്ധിക്കേണ്ടതുണ്ട്. ഒരാളിന്റെ ടെന്ഷന് കുറയ്ക്കാനായി കൂടെയുള്ളവര്ക്ക് നന്നായി ഇടപെടുന്നതിന് സാധിക്കും. ടെന്ഷന് വര്ദ്ധിപ്പിക്കാനും ചിലരുടെ ഇടപെടലുകള് കാരണമായേക്കാം.